Životopis

 Moje ime je Robert Medvedec, rođen sam 15.4.1998. godine i idem u treći razred Prve riječke hrvatske gimnazije, opći program - odjel za sportaše.

 Osnovnoškolsko obrazovanje stekao sam u OŠ Srdoči kao odličan učenik u svih osam razreda. Osim pohađanja nastave, učestalo sam aktivno sudjelovao u natjecanjima iz raznih predmeta (matematike, fizike, geografije) u kojima sam dolazio do županijske i državne razine. Na kraju školske godine 2012./2013. bio sam odabran kao jedan od troje učenika generacije. Tada upisujem Prvu riječku hrvatsku gimnaziju, opći odjel za sportaše.

 Prva dva razreda u gimnaziji prošao sam s odličnim uspjehom i uzornim vladanjem, uz sudjelovanje na županijskim natjecanjima iz matematike i engleskog jezika. U školskoj godini 2014./2015. pristupio sam Vijeću učenika PRHG, čiji sam trenutni predsjednik za školsku godinu 2015./2016. Također, sudjelovao sam u različitim školskim aktivnostima među kojima bih izdvojio svoje članstvo u Gradskom vijeću učenika „Rijeka-zdravi grad“ kao član ekipe predstavnika učenika Prve riječke hrvatske gimnazije. Kao predsjednik Vijeća učenika motiviram učenike-predstavnike pojedinih razrednih odjela na iznošenje kreativnih ideja za održavanje i poticanje pozitivne klime u našoj školi, kao što su aktivno sudjelovanje učenika u različitim školskim projektima, inicijativama vanjskih ustanova i osmišljavanje vlastitih.

         Odmalena sam se bavio različitim sportovima. Sportsku karijeru započeo sam s treniranjem tenisa u prvom razredu osnovne škole, što sam ubrzo zamijenio rukometom koji još uvijek aktivno treniram. Od brojnih državnih uspjeha s „RK Zamet“ (2. mjesto 2013., 3. mjesto 2012., 5. mjesto 2014.), nastupio sam i na međunarodnim turnirima od kojih je najpoznatiji „Vienna Cup“ gdje smo osvojili 2014. godine. Iste godine pozvan sam u Mlađu kadetsku reprezentaciju Hrvatske u rukometu. Osim rukometa, povremeno odlazim na treninge i utakmice košarke za klub „FSV Rijeka“.

 Osim škole i sporta volim slušati glazbu i sviram akustičnu gitaru. Uvelike me zanima informatika koju svakodnevno proučavam. Informatikom se planiram baviti u budućnosti. Uz to, čitam puno knjiga, na hrvatskom i engleskom jeziku. Engleskim jezikom se tečno služim u usmenoj i pisanom komunikaciji. Talijanski jezik aktivno koristim na osnovnoj razini.

 Vrlo sam otvorena i komunikativna osoba, uvijek spreman pomoći razrednim i školskim kolegama. Volim slobodno vrijeme provoditi u druženjima s prijateljima. Smatram se odgovornom i savjesnom osobom, o čemu svjedoče moji školski i sportski uspjesi. Motiviran sam poticati druge i samostalno sudjelovati u mnogim projektima, s namjerom stjecanja novog iskustva i znanja te aktivnog građanskog djelovanja u zajednici.

Nadam se da će moja kreativnost i inicijativnost doći do izražaja kroz članstvo u Savjetu mladih Primorsko-goranske županije. Nastojat ću svojim aktivnim djelovanjem doprinijeti radu ovoga tijela, sa svrhom prepoznavanja djelovanja nas mladih naše županije.

Robert Medvedec

Telefon: 091 782 41 31

E-mail: medvedecrobert@gmail.com

Adresa: A.B.Šimića, Rijeka